cyanic-selkie/wikianc huggingface dataset:
অন্নপূর্ণা উপনিষদ
জীবনমুক্তি
তিনি এই অবস্থায় পৌঁছেছেন কারণ "সমস্ত জগৎই তাঁর স্বয়ং একা", আত্ম-উপলব্ধি হল পূর্ণতা যা বিশ্বের সর্বত্র বিরাজমান, সমস্তই এক পরম আকাশ, সমস্ত দ্বৈততা বর্জিত, মুক্ত হচ্ছেন আপনি, নিজেকে, আত্মা এবং আর কিছুই নয়, শ্লোক ২.৩৯ বলে। পাঠ্য দাবি করে, সর্বোত্তম ত্যাগ জ্ঞানের গুণের মাধ্যমে একাকীত্বের অবস্থা, কারণ এটি বিশুদ্ধ সর্বজনীন সত্তার অবস্থাকে প্রতিফলিত করে যেখানে সবই এক আত্মার প্রকাশ।
যোগ, সিদ্ধি ও আত্মজ্ঞান
পাঠ্যের তৃতীয় অধ্যায় ঋষি মাণ্ডব্যের উদাহরণ বর্ণনা করে যিনি যোগের মাধ্যমে ইন্দ্রিয় থেকে আত্মকে প্রত্যাহার করার উপায় হিসেবে আত্ম-জ্ঞানে পৌঁছেছিলেন। অ্যান্ড্রু ফোর্ট বলে, এই বর্ণনা যোগী অদ্বৈত বিষয়ের প্রতিনিধি। চতুর্থ অধ্যায় বলে যে যারা আত্মাকে খোঁজে এবং জানে তাদের অতিপ্রাকৃত সিদ্ধি শক্তির প্রতি কোন আগ্রহ নেই, তারা শিশুসুলভ কারণ তারা শিশুসদৃশ অভ্যন্তরীণ স্বাধীনতা উপভোগ করে। শ্লোক ৩৯-এ উপনিষদে বলা হয়েছে "সঠিক যুক্তি ছাড়া মনকে জয় করা অসম্ভব"। পাঠ্যের ৪.৪০ থেকে ৪.৯২ শ্লোকগুলি একজন মুক্ত ব্যক্তির অবস্থা বর্ণনা করে, যিনি তার আত্মায় প্রশান্তি অর্জন করেছেন এবং মনের লোভ ও আঁকড়ে থাকা প্রক্রিয়াগুলিকে ধ্বংস করেছেন।
মুক্ত আত্মা সঙ্গে এক
পাঠ্যের পঞ্চম অধ্যায়ে, আত্ম-জ্ঞান এবং মুক্ত আত্মার সাথে মুক্ত ব্যক্তির বর্ণনা চালিয়ে যাচ্ছে।
পাঠ্যটি দাবি করে, মুক্ত চেতনার অধিকারী, তার আত্মাকে "আলোর প্রকৃতি, সঠিক জ্ঞানের" বলে জানে, সে নির্ভীক, পরাধীন বা হতাশাগ্রস্ত হতে পারে না, সে জীবনের পরের কথা চিন্তা করে না, কখনো কোনো কিছুর সাথে সংযুক্ত থাকে না। তিনি একজন নীরব মানুষ, তবুও কার্যকলাপে পূর্ণ, শান্ত কিন্তু নিজের মধ্যে আনন্দময়, পাঠ্যটি জোর দিয়েছিল। পাঠ্যটি বলে যে, তিনি জানেন, "আমিই আত্মা যে আত্মা, আমিই সব, আমিই সব, ব্রহ্মই জগৎ, জগৎ ব্রহ্ম, আমি কারণও নই, প্রভাবও নই, বিশাল এবং কখনও সসীম নই"। তিনি জানেন, অন্নপূর্ণা উপনিষদের ৫.৭৪ শ্লোকে বলা হয়েছে, "আমি সেই"।
রোয়ান ব্লানচার্ড
রোয়ান ব্লানচার্ড (জন্ম অক্টোবর ১৪, ২০০১ ) একজন মার্কিন অভিনেত্রী। তিনি জনপ্রিয় শিশুতোষ মার্কিন টেলিভিশন চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক গার্ল মিটস ওয়াল্ড-এ তার ভূমিকা রাইলি ম্যাথিউস" এর জন্য বিশেষ ভাবে পরিচিত। এই ধারাবাহিকটি মূলত ২০১৪ সাল থেকে ২০১৭ পযন্ত প্রচার করা হয়। এছাড়াও তিনি মার্কিন চেলিভিশন চ্যানেল এবিসিতে প্রচারিত হাস্যরস দৃশ্যকাব্যের ধারাবাহিক  দ্য গোল্ডবার্গস''-এ "জ্যাকি" ভূমিকায় হাজির হয়েছেন।
জীবন এবং কর্মজীবন
ব্লানচার্ডের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে, এলিজাবেথ এবং মার্ক ব্লানচার্ড-বুলবল দম্পতির পরিবারে, যারা মূলত পেশায় যোগব্যায়াম প্রশিক্ষক। তার দাদা মধ্যপ্রাচ্য থেকে আগত একজন অধিবাসী ছিলেন, বিশেষ করে যিনি আরমেনীয় বংশধর ছিলেন, এবং তার তার দাদী ইংরেজ, ড্যানিশ, এবং সুইডিশদের বংশধর ছিলেন। তার নাম, মার্কিন লেখিকা এনি রাইস এর উপন্যাস দ্য হুইচিং হাওয়ার-এর একটি চরিত্রের নাম অনুযায়ী রাখা হয়েছে। রোয়ানের দুজন কনিষ্ঠ সহোদর রয়েছে, তারা হলেন কার্মেন এবং শন। ব্লানচার্ড মাত্র পাচঁ বছর বয়সে অভিনয় করা শুরু করেন। ২০১০ সালে, রোয়ান রোমান্টিক এবং হাস্যরস দৃশ্যকাব্যের মার্কিন চলচ্চিত্র দ্য ব্যাক-আপ প্লান এ মোনা নামক চরিত্রের কন্যা হিসেবে অভিনয় করেন, এছাড়াও মার্কিন শিশুতোষ চ্যানেল ডিজনি জুনিওর এর ডিজনি জুনিওর নিজেস্ব ধারাবাহিক ড্যান্স-এ্য-লট রোবট-এ চেটলিন নামক মূল ভূমিকায় অভিনয় করেন। ২০১১ সালে, তিনি মার্কিন গুপ্তচরের অভিযান ভিত্তিক চলচ্চিত্র স্পাই কিডস: অল দ্য টাইম ইন দদ্য ওয়াল্ড-রেবেকা উইসন, এবং হাস্যরস চলচ্চিত্র লিটল ইন কমন-এ রিকুয়েল প্যাচিকো ভূমিকায় অভিনয় করেন। ২০১৩ সালের জানুয়ারী মাসের শেষ দিকে, ব্লানচার্ড মার্কিন শিশুতোষ টেলিভিশন চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক গার্ল মিটস ওয়াল্ড-এ "রাইলি ম্যাথিউস"  ভূমিকায় অভিনয় শুরু করেন। এছাড়াও তিনি  ধারাবাহিকটির শিরোনামিক গানটি তার সাথে অভিনয় করা ধারাবাহিকটির পার্শ অভিনেত্রী এবং জনপ্রিয় মার্কিন গায়িকা সাবরিনা কার্পেন্টার-এর সাথে গেয়েছিলেন। এই দুইটি নামমাত্র চরিত্র হল পূর্বে  প্রচারিত মার্কিন হাস্যরস ধারাবাহিক বয় মিটস ওয়াল্ড এর দুটি চরিত্র করি এবং তোপাঙ্গার কন্যা।  তিনি ডিজনি চ্যানেল দ্বারা সৃষ্ট গানের দল ডিজনি চ্যানেল সার্কেল অব স্টারস এর সক্রিয় একজন সদস্য। In
২০১৬ সালে ঘোষণা করা হয় যে, ব্লানচার্ড মার্কিন লেখিকা মেডেলিন ল 'ইঙ্গেল এর কল্পবিজ্ঞান এবং কল্পনাপ্রবণ উপন্যাস "এ্য রিঙ্কল অব টাইম" এর চলচ্চিত্র সংস্করণে অভিনয় করছেন; চলচ্চিত্রটির চিত্রায়নের কাজ নভেম্বর মাসে শুরু হওয়ার কথা ছিল। যেটি ২০১৮ সালে মুক্তি পাওয়ার কথা রয়েছে।
ব্যক্তিগত জীবন
রোয়ান ব্লানচার্ড নারীবাদ, মানবাধিকার এবং বন্দুক সহিংসতার মত ক্ষেত্র সমূহে একজন প্রকাশ্য সক্রিয়তাবাদী ব্যক্তি। যদিও এই বিষয়ে তার বেশিরভাগ মন্তব্যগুলো সামাজিক যোগাযোগ মাধ্যম টুইটার এবং টাম্বলার-এ পোস্ট করা হয়েছে। তিনি #টিমহানফরসি নামক একটি নারীবাদী প্রচারণা অভিযানের অংশ হিসেবে জাতিসংঘ মহিলা এবং মার্কিন জাতীয় কমিটির বার্ষিক সম্মেলন সমূহে বক্তৃতা প্রদান করেছেন।
২০১৬ সালে সামাজিক যোগাযোগ মাধ্যম টুইটারে একের পর এক ধারাবাহিক টুইট বার্তায়, তিনি নিদৃষ্ট করেন যে, যদিও পূর্বে তিনি "শুধু মাত্র ছেলেদের পছন্দ করতেন", তার "যে কোন কোন লিঙ্গের মানুষকে পছন্দ করার অধিকার রয়েছে" এবং তাই তিনি নিজেকে একজন কুইয়ার হিসেবে চিহ্নিত করেছেন।
রাই লক্ষ্মী
রাই লক্ষ্মী (জন্ম হয় লক্ষ্মী রাই হিসেবে ৫ই মে, ১৯৮৫)  হলেন একজন ভারতীয় চলচ্চিত্র জগৎ এর  নায়িকা যিনি মূলত তামিল, মালায়লম এবং তেলুগু ভাষার চলচ্চিত্রে কাজ করেন। বলিউড এ করা তার প্রথম চলচ্চিত্র হলো জুলি ২ (২০১৭)   তার মূল খ্যাতি হলো চিরঞ্জীবী এনং বালকৃষ্ণ এর সাথে করা আইটেম গানগুলি।
তিন কন্যা (১৯৮৫-এর চলচ্চিত্র)
তিন কন্যা একটি ১৯৮৫ সালের বাংলা চলচ্চিত্র। এটি পরিচালনা করেছিলেন শিবলি সাদিক। এটি বাবা হারানো ৩ বোনের কাহিনী। ছবিতে অভিনয়কারী ৩ নায়িকা সুচন্দা, ববিতা ও চম্পা বাস্তব জীবনেও ৩ বোন।
কাহিনী সংক্ষেপ
ছন্দা, ববি এবং চম্পা একজন পুলিশ কর্মকর্তার তিন কন্যা। স্মাগলারদের কাছ থেকে গুরুত্বপূর্ণ মালামাল জব্দ করার সময় সন্ত্রাসীদের হাতে মারা যান পুলিশ কর্মকর্তা, তিন কন্যা হাড়িয়ে যায় তিন দিকে। তারপর ছন্দা বড় হয় একজন সাংবাদিকের সংসারে, ববি একটি এতিমখানায় এবং চম্পা একজন পুলিশ কর্মকর্তার বাসায়। তিন বোনই চায় ফিরে পেতে তার বাকী দুই বোনকে, কিন্তু কীভাবে?
কালনী নদী
কালনী নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী।  নদীটির দৈর্ঘ্য ৩২ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালনী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৫।
প্রবাহ
কালনী নদীটি সুনামগঞ্জ জেলার দিরাই উপজেলার করিমপুর ইউনিয়ন এলাকার পুরনো সুরমা নদী হতে উৎপত্তি লাভ করেছে। অতঃপর এই নদীর জলধারা শাল্লা উপজেলার হাবিবপুর ইউনিয়ন পর্যন্ত প্রবাহিত হয়ে চামতি নদীতে নিপতিত হয়েছে।
অন্টারিও মহাসড়ক ৪০১
কিংস হাইওয়ে ৪০১, সাধারণত হাইওয়ে ৪০১ হিসাবে পরিচিত এবং এটির দাপ্তরিক নামে ম্যাকডোনাল্ড-কারটিয়ার ফ্রিওয়ে নামেও পরিচিত বা কথোপকথনে ফোর-ওহ-ওয়ান হিসাবে পরিচিত, হল কানাডীয় প্রদেশ অন্টারিও-এর একটি নিয়ন্ত্রিত-প্রবেশযোগ্য ৪০০-সিরিজ মহাসড়ক। এটি পশ্চিমে উইন্ডসর থেকে পূর্বে অন্টারিও-ক্যুবেক সীমান্ত পর্যন্ত ৮২৮ কিলোমিটার (৫১৪ মাইল) প্রসারিত। মহাসড়ক ৪০১-এর যে অংশটি টরন্টোর মধ্য দিয়ে যায় সেটি হল উত্তর আমেরিকার ব্যস্ততম ও প্রশস্ততম মহাসড়ক।  এটি কুইবেক অটোরুট ২০-এর সঙ্গে, কুইবেক সিটি-উইন্ডসর করিডোরের সড়ক পরিবহনের মেরুদণ্ড গঠন করে, যেখানে কানাডার জনসংখ্যার অর্ধেকেরও বেশি বাস করে। এটি কানাডার জাতীয় মহাসড়ক ব্যবস্থার একটি মূল রুট বা পথ। রুটটি অন্টারিওর পরিবহন মন্ত্রণালয় (এমটিও) দ্বারা রক্ষণাবেক্ষণ করে এবং অন্টারিও প্রাদেশিক পুলিশ দ্বারা টহল দেওয়া হয়। গতি সীমা হল সড়কের দৈর্ঘ্য জুড়ে ১০০ কিমি/ঘন্টা (৬২ মাইল), শুধুমাত্র ব্যতিক্রম ছাড়া উইন্ডসর ও টিলবারির মধ্যে ১১০কিমি/ঘন্টা (৬৮ মাইল প্রতি ঘণ্টা) গতিসীমা সহ উইন্ডসর ও বেশিরভাগ নির্মাণ অঞ্চলে পশ্চিমমুখী ৮০ কিমি/ঘন্টা (৫০ মাইল) গতিসীমা রয়েছে।
"রাইট অনারেবল হার্ব গ্রে পার্কওয়ে" নামে একটি পশ্চিমমুখী সম্প্রসারণের নির্মাণ ২০১১ সালে শুরু হয়। এই নতুন পথটি ফ্রিওয়ের প্রাক্তন প্রান্ত্রিক ও ই.সি. রো এক্সপ্রেসওয়ের মধ্যবর্তী প্রাক্তন হাইওয়ে ৩ মহাসড়ককে অনুসরণ করে কিন্তু প্রতিস্থাপন করে না, যে পথটি ভবিষ্যতের গোর্ডি হাওয়ে আন্তর্জাতিক সেতুর অভিমুখে নিয়ে যায়, সেই বিন্দুতে এটি বাঁক নেয় ও সমান্তরালভাবে অগ্রসর হয়। ই.সি. রো ইন্টারচেঞ্জের পূর্বে পার্কওয়ের একটি ৮-কিলোমিটার (৫ মাইল) অংশ ২০১৫ সালের ২৮শে জুন খোলা হয়েছিল, বাকি অংশটি ২১শে নভেম্বরে সম্পূর্ণ ও খোলা হয়েছিল। মহাসড়কটির হাইওয়ে/আঞ্চলিক সড়ক ৮ থেকে হাইওয়ে/আঞ্চলিক সড়ক ২৪-এর মধ্যবর্তী কিচেনার থেকে কেমব্রিজ পর্যন্ত অংশ ২০১৯ সালের গ্রীষ্মে বারো লেনে প্রশস্তকরণ সম্পন্ন করা হয়েছিল। উইন্ডসর ও লন্ডনের মধ্যে বাকি চার-লেনের অংশগুলিকে ছয় লেনে প্রশস্ত করার এবং কেমব্রিজ ও মিল্টনের পাশাপাশি ওশাওয়ার মধ্য দিয়ে পথ প্রশস্ত করার পরিকল্পনা চলছে। টরন্টো ও পিকারিং-এর মাধ্যমে এবং আংশিকভাবে মিসিসাগা জুড়ে বিস্তৃত বারো লেনের অধিক লেন বিশিষ্ট সংগ্রাহক–এক্সপ্রেস ব্যবস্থাটি পশ্চিমে মিল্টন পর্যন্ত প্রসারিত হচ্ছে।
গুরবুজ জেলা
গুরবুজ জেলা (ګربز ولسوالۍ, ) আফগানিস্তানের খোস্ত প্রদেশের দক্ষিণ অংশে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে তানি জেলা, মান্দো জায়ি এবং খোস্ত জেলা এবং পূর্ব ও দক্ষিণে পাকিস্তানের সীমানা রয়েছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ২৩,২০০ জন এর মত। জেলাটির কেন্দ্রীয় শহরের নাম হচ্ছে সেখামির কালে নামক গ্রাম, যেটি জেলার উত্তর-পশ্চিম অঞ্চলে অবস্থিত।
স্নেহজ অ্যাসিড
ডান|থাম্ব|300x300পিক্সেল|বেশ কয়েকটি স্নেহজ অ্যাসিডের ত্রি-মাত্রিক উপস্থাপনা। সম্পৃক্ত স্নেহজ অ্যাসিডগুলির পুরোপুরি সরলরৈখিক শৃঙ্খল কাঠামো বিদ্যমান। অসম্পৃক্তগুলি সাধারণত বাঁকানো থাকে, যদি না তাদের বিষমপক্ষ (ট্রান্স) কাঠামো থাকে। স্নেহজ অ্যাসিড বা স্নেহজ অম্ল (ইংরেজিতে ফ্যাটি অ্যাসিড) বলতে এক ধরনের জৈব যৌগকে, বিশেষ করে এক ধরনের স্নেহজ (অ্যালিফ্যাটিক) কার্বক্সিলিক অ্যাসিডকে বোঝায়, যেটির একটি (বিভিন্ন দৈর্ঘ্যের) হাইড্রোকার্বন শৃঙ্খল মেরুদণ্ড থাকে, এবং সেই শৃঙ্খলটি একটি অন্তিম কার্বক্সিল মূলকের সাথে সংযুক্ত থাকে।  শৃঙ্খলের দৈর্ঘ্য একটি হাইড্রোজেন পরমাণু (যেমন মিথানইক অ্যাসিড তথা ফরমিক অ্যাসিডের ক্ষেত্রে HCOOH) থেকে শুরু করে প্রায় ৩০টি কার্বন পরমাণুর সমান হতে পারে। স্নেহজ অ্যাসিডগুলি সাধারণত শাখায়িত বা অশাখায়িত হয়ে থাকে; তবে অশাখায়িতগুলির সংখ্যা বেশি।  ইথানয়িক অ্যাসিড (তথা অ্যাসিটিক অ্যাসিড), প্রোপানইক অ্যাসিড (তথা প্রোপিয়নিক অ্যাসিড) ও বিউটানইক অ্যাসিড (তথা বিউটেরিক অ্যাসিড) বিপাকের জন্য গুরুত্বপূর্ণ। ৮ থেকে ১০টি কার্বন পরমাণু বা তার চেয়ে বেশি কার্বন পরমাণুবিশিষ্ট স্নেহজ অ্যাসিডগুলিকে দীর্ঘ-শৃঙ্খলবিশিষ্ট স্নেহজ অ্যাসিড বলে; এগুলি প্রায়শই কিছু বিশেষ লিপিড তথা স্নেহজ বা মেদজাতীয় পদার্থের (যেমন গ্লিসারাইড, ফসফোলিপিড, স্টেরল, মোম, ইত্যাদি) গাঠনিক উপাদান হয়ে থাকে। যেসব ফ্যাটি অ্যাসিডে ১৪ থেকে ২২ সংখ্যার মধ্যে জোড় সংখ্যক কার্বন পরমাণু থাকে, সেগুলি গ্লিসেরলের সাথে বিক্রিয়া করে লিপিড বা স্নেহজ পদার্থ গঠন করে। এগুলিতে স্নেহজ অ্যাসিডগুলি অ্যালকোহলের সাথে এস্টারীভূত অবস্থায় থাকে।
স্নেহজ অ্যাসিড মূলত তিন ধরনের হতে পারে: সম্পৃক্ত, অসম্পৃক্ত ও বহু-অসম্পৃক্ত। সম্পৃক্ত স্নেহজ অ্যাসিডগুলির মেরুদণ্ডে কোনও দ্বিবন্ধন থাকে না; স্টিয়ারিক (অক্টাডেকানইক) অ্যাসিড ও পালমিটিক (হেক্সাডেকানইক) অ্যাসিড এরকম দুইটি অ্যাসিড। অসম্পৃক্ত স্নেহজ অ্যাসিডগুলির মেরুদণ্ডে একটি দ্বিবন্ধন থাকে, যেমন ওলিইক অ্যাসিড। অন্যদিকে বহু-অসম্পৃক্ত স্নেহজ অ্যাসিডগুলির মেরুদণ্ডে একাধিক দ্বিবন্ধন থাকে, যেমন লিনোলিইক অ্যাসিড ও লিনোলিনিক অ্যাসিড।
বিটা-জারণ নামের একটি প্রক্রিয়ার মাধ্যমে স্নেহজ অ্যাসিডগুলির জারণ ঘটলে কার্বক্সিলিক অ্যাসিড শৃঙ্খল থেকে কার্বন পরমাণুর জোড়গুলির ক্রমাগত অপসারণ ঘটে ও এভাবে কোষের জন্য শক্তি নির্গত হয়। সাধারণত প্রতি একক ভরের জন্য স্নেহজ অ্যাসিডগুলি থেকে শর্করা তথা কার্বোহাইড্রেটের জারণের তুলনায় দ্বিগুণ শক্তি নির্গত হয়।
স্নেহজ অ্যাসিডের ভৌত ধর্মগুলি সেটির শৃঙ্খলের দৈর্ঘ্য, অসম্পৃক্ততার মাত্রা ও শৃঙ্খলের শাখায়নের উপর নির্ভর করে। হ্রস্ব-শৃঙ্খলবিশিষ্ট স্নেহজ অ্যাসিডগুলি সাধারণত পানিতে দ্রবণীয় ঝাঁঝালো গন্ধবিশিষ্ট তরল হয়ে থাকে। শৃঙ্খলের দৈর্ঘ্য বৃদ্ধির সাথে সাথে গলনাংক বৃদ্ধি পায় ও পানিতে দ্রাব্যতা হ্রাস পায়। অসম্পৃক্তায়ন ও শৃঙ্খলের শাখায়ন সাধারণত গলনাংক হ্রাস করে।
ইতিহাস
স্নেহজ অ্যাসিডের (ফরাসি ভাষায় "আসিদ গ্রাস") ধারণাটি ১৮১৩ সালে ফরাসি বিজ্ঞানী মিশেল ওজেন শেভ্রোল প্রথম উল্লেখ করেন।  তবে তিনি প্রাথমিকভাবে কিছু বৈচিত্র্যপূর্ণ শব্দ ব্যবহার করেছিলেন: গ্রেস আসিদ (Graisse acide "আম্লিক মেদ") এবং অ্যাসিড উইলো (Acide huileux "তৈলাক্ত অম্ল")।
কুড়মি
কুড়মি বাংলাদেশ, নেপাল, মরিশাস এবং ভারতে বসবাসকারী একটি জনগোষ্ঠী। অন্যান্য জনগোষ্ঠীর মত, কুড়মিদেরও নিজস্ব ভাষা, নিজস্ব পরিচয়, সামাজিক রীতিনীতি, আচার-অনুষ্ঠান, সংস্কৃতি, বর্ণ পরিচয় এবং সামাজিক বৈচিত্র্য রয়েছে; যা তাদের একটি স্বতন্ত্র জনগোষ্ঠী হিসেবে পরিচয় দিয়েছে। কুড়মি জনগোষ্ঠীর অধিকাংশের নিবাস হলো ভারতের পশ্চিমবঙ্গ রাজ্যের পুরুলিয়া জেলা, ঝাড়গ্রাম জেলা, পশ্চিম মেদিনীপুর জেলা, বাঁকুড়া জেলা সহ ঝাড়খণ্ড রাজ্য, ওড়িশা রাজ্য এবং আসাম রাজ্যের এর বিভিন্ন অঞ্চলে।
বাংলাদেশের বেশ কিছু জেলাতে এদের বসবাস লক্ষ্য করা যায়, তবে সিরাজগঞ্জ জেলার রায়গঞ্জ, তাড়াশ ও সলংগা থানায় এবং বগুড়া জেলার শেরপুর থানায় এরা বেশির ভাগ বসবাস করে। তাছাড়াও জয়পুরহাট জেলার কাশপুর, মহিপুর, দিনাজপুরে র ঘোড়াঘাট থানায়, নওগাঁ জেলার ধামইরহাট থানায়, রাজশাহী জেলার গোদাগাড়ী ও তানোরে, চাঁপাইনবাবগঞ্জ জেলার নাচোলে, পাবনা জেলার চাটমোহরে, ফরিদপুর জেলার বালিয়াকান্দি ও বোয়ালমারী থানায়, নাটোর ও খুলনা জেলার কয়রা থানায়, সিলেট ও মৌলভীবাজার জেলায় বেশ কিছু কুড়মি মাহাতো পরিবার বসবাস করে আসছে।
ইতিহাস
অধিকাংশ জনগোষ্ঠীর আদি নিবাস হলো ভারতের বর্তমান ঝাড়খন্ড প্রদেশের নানা প্রত্যন্ত অঞ্চলে। সেখান থেকে কতদিন আগে তাঁরা বাংলাদেশে আসে তার সঠিক ইতিহাস জানা যায়নি, তবে শোনা যায়, মাহাতোরা খুবই কর্মঠ, নিরীহ ও শান্ত স্বভাবের মানুষ। ঝগড়া, গন্ডগোল, অশান্তিমুলক কার্যকলাপকে তাঁরা প্রশ্রয় দেয় না, কিংবা তাতে কখনই অংশগ্রহণ করে না। তারা সব সময় নিজেদের মধ্যে এবং অপরদের মধ্যে সর্বদা মিলে মিশে থাকতে বেশি পছন্দ করে। তাদের প্রধান আদর্শ হচ্ছে যে, “যদি প্রত্যেকের মধ্যে পারস্পরিক সহানুভূতি না থাকে তাহলে কীভাবে একটি শান্তিময় সমাজ তারা পাবে”।
মাহাতোরা অর্থাৎ বেশির ভাগ মাহাতো যারা বাংলাদেশে আছে তারা কুর্মী বা কুড়মি জনগোষ্ঠীর। কুড়মিরা নামের শেষে মাহাতো কথাটি ব্যবহার করে বলে এরা মাহাতো নামে অধিক পরিচিত। আসলে এরা সবাই কুড়মি জনগোষ্ঠীর অর্ন্তগত; কারণ এদের ভাষা কুড়মালি; যা ভারতের ঝাড়খন্ড, বিহার, উড়িষ্যা, পশ্চিম বঙ্গ, আসামে এখনো প্রচলিত আছে এবং মাহাতোরা নিজেদের মধ্যে কুড়মালি ভাষায় কথা বলে। কুড়মি মাহাতোদের কিছু অংশ প্রথমে ঢাকার কুর্মীটোলায় হয়তো বসবাস শুরু করেছিল তাই হয়তো স্থানীয় লোকজন এই জায়গার নাম দিয়েছেন কুর্মীদের নাম অনুসারে কুর্মীটোলা। মুলত গোষ্ঠীগত দিক থেকে এরা সবাই কুড়মি হলেও এদের সম্প্রদায়ের পদবি হলো মাহাতো। এরা সবাই এদের নামের শেষে মাহাতো কথাটি ব্যবহার করে। অনেকে মনে করেন মহৎ থেকে মাহাতো কথাটি এসেছে, এটি আসলে ঠিক নয়, তবে কেউ কেউ নিজের পরিচয় দিতে গিয়ে মাহাতো কথাটি মহৎ হতে এসেছে বলে বিশ্লেষন করেন। কিন্তু এটি আসলে আদৌও যৌক্তিক নয়। মাহাতো কথাটি পূর্ব থেকে আজো অবিকৃত অবস্থায় আছে।
স্বাধীনতা সংগ্রামে কুড়মি মাহাতো জনগোষ্ঠীর ভূমিকা
কুড়মি মাহাতো জনগোষ্ঠী ভারতবর্ষের স্বাধীনতা সংগ্রামের বিভিন্ন বিভিন্ন বিদ্রোহে ভূমিকা রয়েছে। ভারতের ব্রিটিশ বিরোধী স্বাধীনতা সংগ্ৰামে চুয়াড় বিদ্রোহের উল্লেখযোগ্য নেতা ছিলেন রঘুনাথ মাহাতো।  তিনি ব্রিটিশদের বিরুদ্ধে যে বিদ্রোহ করেছিলেন তা চুয়াড় বিদ্রোহ নামে পরিচিত। তিনি "আপনা গাঁও, আপনা রাজ; দূর ভাগাও বিদেশী রাজ" এই শ্লোগান দিয়েছিলেন।
কোল বিদ্রোহে র বীর শহীদ বুলি মাহাতো ছিলেন।   এছাড়াও ঝগড়ু মাহাতো সহ আরোও অনেকে শহীদ হন। এরপর আসি নীল বিদ্রোহে র ১৮৪৩-১৮৪৮ গোপাল মাহাতো নেতৃত্ব দেন। এরপর গড্ডা সাঁওতাল বিদ্রোহ এর সময় গড্ডা জেলায় চানকু মাহাতো নেতৃত্ব দেন।   এছাড়াও সিপাহী বিদ্রোহে সুকদেব মাহাত সহ এগারোজনের একসাথে ফাঁসি হয়। এছাড়াও উড়িষ‍্যার মেড়ি আন্দোলনে নেতৃত্ব দেন কঁকা মাহাত, রজনী মাহাত, সুচাঁদ মাহাত, কালিচরণ মাহাত, গোপিনাথ মাহাত, কালিয়া মাহাত প্রমুখ অংশগ্ৰহণ করেন।   এরপর কুড়মিরা অহিংস অসহযোগ আন্দোলনে ও সক্রিয়ভাবে অংশগ্ৰহণ করেন। এই আন্দোলনে পাঁচজন তরতাজা কুড়মি মাহাতো যুবক শহীদ হন। এরা হলেন গোকুল মাহাতো, মোহন মাহাতো, শীতল মাহাতো, সহদেব মাহাতো, গণেশ মাহাতো।   এছাড়াও অনেকের জেলও হয়। মহাত্মা গান্ধীর আইন অমান‍্য আন্দোলনে র সময় হাজারিবাগ জেলে বন্দি হয়েছিলেন গিরীস মাহাতো, নানকু চন্দ্র মাহাতো, গোবিন্দ মাহাতো, দশরথ মাহাতো, চুনারাম মাহাতো, মথন মাহাতো প্রমুখেরা।   এছাড়াও ভাগলপুর জেলে বন্দি হয়েছিলেন পদক মাহাতো।   ১৯৪১ সালে সত‍্যাগ্ৰহ করার জন‍্য সাগর মাহাত, ভজহরি মাহাত, ভীম মাহাত, সত্যকিঙ্কর মাহাতো, মোহিনী মাহাতো কারাবরণ করেন। এরপর 1942 সালে সত‍্যকিঙ্কর মাহাতোকে ভারত ছাড়ো আন্দোলনের সময় মানবাজার থেকে কারাবরণ করতে হয়। ১৯৪২ সালে মানবাজার থানা ঘেরাও করার সময় চুনারাম মাহাতো এবং গোবিন্দ মাহাত শহীদ হন। মহিলাদের মধ্যে ভাবিনী মাহাতো উল্লেখযোগ্য ভূমিকা পালন করেন। এছাড়াও ভারত ছাড়ো আন্দোলনে সক্রিয় অংশগ্ৰহণ করেছিলেন(ধানবাদ-পারবাসনিয়া)এর জগদীশ মাহাত। এছাড়াও আরো অনেকের অংশগ্ৰহণ আছে।
সমাজ ব্যবস্থা
কুড়মি মাহাতোদের সমাজ ব্যবস্থা ব্রাহ্মণ্য ব্যবস্থার মধ্যে কোন দিন ছিল না। কুড়মি মাহাতোদের সমাজ ব্যবস্থা সাম্যবাদী গণতান্ত্রিক সমাজ ব্যবস্থা। মাহাতোদের সমাজ ব্যবস্থা দুটি শ্রেণীতে বিভক্ত এক “গ্রাম ভিত্তিক” ও “সমাজ ভিত্তিক”। গ্রাম ভিত্তিক সমাজ ব্যবস্থায় একজনকে “গ্রাম্যপ্রধান” নির্বাচন করা হয়। গ্রামে যিনি সবচেয়ে জ্ঞানী, বুদ্ধিমান ও বিচক্ষনশীল তিনি নির্বাচিত প্রতিনিধি হন এবং তার পর খেকে তিনি “মাহাতোয়া” নামে সমাজে পরিচিত লাভ করেন। গ্রামের যেকোন ধরনের সমস্যা ও সমাধানে সর্বদা তার সহযোগিতা নেওয়া হয়। গ্রাম ভিত্তিক যে কোন পূজায় কর্মী তেরী করা এবং দায়িত্ব বণ্টন করা, বিবাহ, মৃত ব্যক্তির সৎকার ও শ্রাদ্ধ কিংবা গ্রাম ভিত্তিক যে কোন কাজ তার প্রত্যক্ষ পরিচালনায় সম্পাদিত হয়। সর্বোপরি বলা যায় মাহাতোরা গ্রামের হর্তাকর্তা। কিন্তু তিনি যদি কোন অন্যায় করেন, তাহলে গ্রামের মুরুব্বীগণ তাহা মনিটরিং করেন এবং সতর্ক করেন। তিনি যদি মুরব্বীদের সতর্ক না মানেন বা তাদের কথা না শোনেন, তাহলে সবাই মিলে তার মাহাতোয়া পদটি কেড়ে নেন। তাই তিনি স্বেচ্ছাচারিতা হতে পারেন না। আর সমাজ ভিত্তিক সমাজব্যবস্থায় যে কয়টি গ্রাম নিয়ে সমাজ গঠিত হয়, সে কয়টি গ্রামের মাহাতোয়াদের মধ্যে একজনকে সমাজের প্রধান নির্বাচন করেন যাকে “সমাজপতি” বলা হয়। সমাজের যেকোন কাজে গ্রাম্যপ্রধান বা মাহাতোয়ারা “সমাজপতিকে” সহযোগিতা করেন। এখানে আমি নির্বাচন কথাটি ব্যবহার করেছি বলে মনে করবেন না যে তারা ভোটাভুটি করে নিবাচিত হন। আসলে সমাজে তাদের সবচেয়ে জ্ঞানী মানুষটাকে মেনে চলেন আর সবাই তাকে মান্য করেন বলে তিনি সমাজপতি নির্বাচিত হন। কোন কারণে কোন গ্রামে যদি ঝগড়া কিংবা কোন আপত্তিকর ঘটনা ঘটে তাহলে তারা গ্রামের মাহাতোয়া অর্থাৎ গ্রাম্যপ্রধানের কাছে বিচার চান, গ্রাম্য প্রধান যদি কোন কারণে সিদ্ধান্ত দিতে না পারে তবে সমাজের সকল গ্রাম্যপ্রধান এবং যিনি সমাজপতি হন তিনি সহ সবাই মিলে বিষয়টি মীমাংসা করেন। মাহাতো সমাজে পিতৃ প্রধান প্রথা চালু আছে, তবে নারীদেরও সমাজে বিশেষ সম্মান আছে।
ভাষা
কুড়মি মাহাতোদের ভাষার নাম মুলত “কুড়মালি ভাষা”। তবে বাংলাদেশের যে অঞ্চলে তারা বসবাস করে, সেই অঞ্চলের মুসলিমেরা এদের ভাষাকে মাহাতোদের নামানুসারে মাহাতো ভাষা বলে। কিন্তু আসলে তাদের ভাষার নাম কুড়মালি ভাষা। কুড়মি জনগোষ্ঠীর নাম অনুসারে এদের ভাষার নাম কুড়মালি ভাষা। নিজেদের মধ্যে এই মাহাতোরা কুড়মালি ভাষা য় কথা বলে। বিহারী ভাষা দলের অধীনস্থ একটি ইন্দো-আর্য শ্রেণীভুক্ত ভাষা। যদিও আধুুনিক গবেষকদের একাংশ গবেষক মনে করেন, মুল কুড়মালি ভাষা র উৎস আর্য, দ্রাবিড়, এমনকি মুন্ডা অস্ট্রিক কোনো ভাষা পরিবারের মধ্যেই খুঁজে পাওয়া যায় না। পূর্ব ভারতে ব্যবহৃত এই ভাষাটি ঝাড়খণ্ড, উড়িষ্যা, বিহার এবং পশ্চিমবঙ্গ রাজ্যের কুড়মি মাহাতো সম্প্রদায়ের সাথে সম্পর্কিত। কুড়মালি ভাষা টি চর্যাপদে ব্যবহৃত ভাষার নিকটতম রূপ হতে পারে বলে বিশেষজ্ঞরা দাবি করেন। কুড়মালি ভাষার নিজস্ব কোন বর্ণমালা এখনো পাঠোদ্ধার করা সম্ভব হয়নি। মাহাতোরা নিজ ভাষায় কথা বলতে খুবই গর্ববোধ করে তাছাড়াও তারা বাংলা এবং স্থানীয় আঞ্চলিক ভাষায় কথা বলতে শিখলেও সবাই বাংলায় কথা বলতে পারে না। যারা অন্য সমাজের সাথে মেশে না এরকম কিছু বয়স্ক লোকদের ক্ষেত্রে তা বেশি দেখা যায়। জন্মের পর এরা সাধারণত শিশুদের মাতৃভাষা হিসেবে কুড়মালি ভাষা শেখায় কারণ তারা পরিবারে সবাই এই ভাষায় কথা বলে। কেবল মাত্র অন্য সমাজের লোকদের সাথে কথা বলার সময় বাংলাভাষা ব্যবহার করে। এ সমাজের শিশুরা প্রথমে কুড়মালি মাহাতো ভাষায় কথা বলে পরে এরা স্কুল ও বড়দের কাছে বাংলা ভাষা শেখে। বাংলাদেশে কুড়মালি ভাষা য় পূর্বে তেমন কোন লেখালেখি না থাকলেও এখন লেখালেখি হচ্ছে। এই ভাষায় প্রথম উপন্যাস রচনার প্রয়াস করেন কুড়মালি ভাষার লেখক ও গবেষক উজ্জল মাহাতো। বাংলাদেশে  কুড়মালি ভাষার প্রথম উপন্যাস ‘কারাম’। যা কুড়মালি ভাষা প্রচার ও প্রসারে খুবই গুরুত্বপূর্ণ ভূমিকা পালন করে। পরে তিনিই এই ভাষার ডিকশনারি রচনা করেন। তার প্রকাশিত 'কঁআথুয়েঁনঃ মাহাতো ডিকশনারি' নামের কুড়মালি ভাষায় রচিত একটি গ্রন্থে সংযুক্ত করা হয় ঐতিহাসিক ৭ই মার্চের ভাষণ। এটি ভিন্ন ভাষায় ১৩ তম এবং ক্ষুদ্র নৃ তাত্ত্বিক ভাষায় প্রথম অনুবাদ।
ধর্ম
কুড়মি মাহাতো সম্প্রদায় প্রকৃতির পূজা করেন।
"সূর্যপূজা" অর্থাৎ মাহাতোরা একে “সুরজাহি ধরম” পূজা বলে। পরিবারে পুত্র সন্তান জন্ম নিলে পুত্রের বয়স যখন এক বছর হয় তখন “সুরজাহি ধরম পুজা" করে সন্তানের মাথা মুন্ডন করানো হয়, আবার মাহাতোদের অনেক গোত্রের মধ্যে বিবাহের সময়ও সুরজাহি ধরম পুজা করার প্রচলন আছে। এসময় তারা দুই দিন উপবাস করে কেবল মাত্র গুড় দিয়ে রান্না করা ভাত খেয়ে।
কুড়মি মাহাতো দের রয়েছে বারো মাসে তেরো পার্বণ। কুড়মি মাহাতোদের প্রধান উৎসব হলো করম পরব, জিতিআ পরব, টুসু পরব, বাঁদনা পরব, রহিন পরব, চইত পরব/ভোগতা ঘুুরা, গরাম পূজা, বুঢ়াবাবার পুজার ইত্যাদি।
কার্তিক মাসের প্রতিপদ তিথিতে "গহাইল পূজা" পালিত হয়ে থাকে। গৃহকর্তা সকাল থেকে উপোস করে দুপুরবেলায় স্নান করে ভেজা কাপড়ে গোয়ালে বসে পূজা করেন। কিছু নীলাভ শালুক ফুল চিটে মাটির দ্বারা সদ্যনির্মিত গোলাকার পিঁড়িতে গুঁজে ও খুঁটিতে পুঁতে রাখা হয়। পূজার উপকরণ হিসেবে ধূপ, সিঁদুর, আতপ চাল, গাওয়া ঘি এবং পিঠে ব্যবহৃত হয়। গরুর গোয়ালে লাল মোরগ এবং মোষের গোয়ালে কালো মুরগি বলি দেওয়া হয়। প্রতিটি গরু ও মোষের শিঙে তেল ও সিঁদুর মাখিয়ে মাথায় ধান শিষের তৈরী মোড় পরানো হয়। এরপর গৃহকর্ত্রী নববস্ত্র পরে উলুধ্বনি দিয়ে গাভি পূজা করেন, যাকে গরু চুমা বলা হয়ে থাকে। সন্ধ্যার সময় চালের গুঁড়ো পানিয়া নামক লতার রসের সাথে মিশিয়ে উঠোনে ছিটিয়ে দেওয়া হয়। উৎসবের এই অংশকে চোখ পুরা বলা হয়ে থাকে।
মাহাতো অবিবাহিত মেয়েদের জন্য আছে আলাদা পূজা যাতে কেবল মেয়েরা অংশগ্রহণ করতে পারে। এই পূজাটির নাম হলো “করমপূজা”। করম গাছের ডাল আঙ্গিনার মাঝখানে পুঁতে পাড়ার সকল মেয়েরা নতুন নতুন পোশাক পরে কাঁসার থালায় পূজার উপকরণ নিয়ে আসে এবং আঙ্গিনায় পোতা করম গাছের ডালের চারপাশে ঘিরে বসে। তবে এই পূজা করার আগে মেয়েরা নিদিষ্ট তিথিতে বাঁশে তৈরী ছোট ছোট দুটি থালা আকৃতি ডালায় মাটি দিয়ে নানা রকম ডালের বীজ বোপন করে এবং ডালাগুলো খুব যত্ন করে রাখে। প্রতিদিন রাত্রিতে খাওয়া-দাওয়ার পর পাড়ার সব মেয়েরা একত্রিত হয়ে ডালা দুটিকে বাড়ির আঙ্গিনায় রেখে দল বেধে ডালার চারপাশে ঘুরে ঘুরে নানা রকম গীত গায় এভাবে চলে পাঁচদিন। পঞ্চম দিনে হয় পূজা। পূজা শেষ হলে মেয়েরা গীত গেয়ে ঢোলের তালে তালে ঝুমুর নাচে।
আবার বিবাহিত মহিলাদের জন্য আছে আবার ভিন্ন পূজা। এই পূজার নাম “জিতিআ পরব”। জিতাষ্টমী তিথিতে এই পূজা করা হয় বলে এই পূজার নাম মাহাতোরা দিয়েছে “জিতিআ পরব”। এই পূজায় বিবাহিত মহিলারা উপবাস থেকে সাত পাড়া ঘুরে একে অপরের বাড়ি থেকে নানা রকম ডাল জাতীয় দ্রবাদি এবং শাক চেয়ে আনে। চেয়ে আনা দ্রব্য গুলো দিয়ে তরকারী রান্না করে এবং আতব চাউল দিয়ে ভাত রান্না করে একে অপরের বাড়ি বিতরন করে। এই রান্না করা ভাত-তরকারীকে তারা পবিত্র মনে করে। এই পূজাটি ঠিক “করমপূজার” মত হয়, পার্থক্য হলো করমপূজায় অবিবাহিত মেয়েরা অংশগ্রহণ করে আর জিতিয়াপূজায় বিবাহিত মহিলারা অংশগ্রহণ করে। আরেকটি পার্থক্য হলো করমপূজায় করমগাছের ডাল ব্যবহার করা হয় এবং ভাইয়ের মঙ্গল প্রার্থনা করা হয় আর জিতিয়া পূজায় পাকৈড় গাছের ডাল ও আঁখেরগাছ (মাহাতোরা যাকে কুশাল বলে) ব্যবহার করা হয় এবং স্বামীর মঙ্গল প্রার্থনা করা হয়।
টুসু উৎসব বাংলার ঐতিহ্যবাহী এক উৎসব। টুসু উৎসব পালনের সময় পৌষ মাসের শেষ পাঁচ দিন আঁউড়ি, চাঁউড়ি, বাঁউড়ি, মকর এবং আখাইন জাতরা নামে পরিচিত। অগ্রহায়ণ মাসের সংক্রান্তির দিন থেকে সূচনা হয় এই উৎসবের। পৌষ মাসের প্রতি সন্ধ্যাবেলায় গ্রামের কুমারী মেয়েরা একটি পাত্রে চালের গুঁড়ো লাগিয়ে তাতে তুষ রাখেন। তারপর তুষের ওপর ধান, কাড়ুলি বাছুরের গোবরের মন্ড, দূর্বা ঘাস, আল চাল, আকন্দ, বাসক ফুল, কাচ ফুল, গাঁদা ফুলের মালা প্রভৃতি রেখে পাত্রটির গায়ে হলুদ রঙের টিপ লাগিয়ে পাত্রটিকে পিড়ি বা কুলুঙ্গীর ওপর স্থাপন করা হয়। এই ব্যবস্থাতেই প্রতিদিন সন্ধ্যার পরে টুসুর আরাধনা করা হয়। পৌষ মাসের প্রতি সন্ধ্যাবেলায় কুমারী মেয়েরা দলবদ্ধ হয়ে টুসুর উদ্দেশ্যে চিঁড়ে, গুড়, বাতাসা, মুড়ি, ছোলা ইত্যাদি ভোগ নিবেদন করেন। চাঁউড়ির দিনে গৃহস্থ বাড়ির মেয়েরা উঠোন গোবরমাটি দিয়ে নিকিয়ে পরিষ্কার করে চালের গুঁড়ো তৈরী করা হয়। বাঁউড়ির দিন অর্ধচন্দ্রাকৃতি, ত্রিকোণাকৃতি ও চতুষ্কোণাকৃতির পিঠে তৈরী করে তাতে চাঁছি, তিল, নারকেল বা মিষ্টি পুর দিয়ে ভর্তি করা হয়। এই পিঠে বাঁকা পিঠে বা উঁধি পিঠে ও পুর পিঠা নামে পরিচিত। বাঁউড়ির রাত দশটা থেকে টুসুর জাগরণ অনুষ্ঠিত হয়ে থাকে। মেয়েরা জাগরণের ঘর পরিষ্কার করে ফুল, মালা ও আলো দিয়ে সাজায়। এই রাতে কিশোরী কুমারী মেয়েরা ছাড়াও গৃহবধূ ও বয়স্কা মহিলারাও টুসু গানে অংশগ্রহণ করেন। এই রাতে টুসুর ভোগ হিসেবে নানারকম মিষ্টান্ন, ছোলাভাজা, মটরভাজা, মুড়ি, জিলিপি ইত্যাদি নিবেদন করা হয়। পৌষ সংক্রান্তি বা মকরের ভোরবেলায় মেয়েরা দলবদ্ধভাবে গান গাইতে গাইতে টুসুকে বাঁশ বা কাঠের তৈরী রঙিন কাগজে সজ্জিত চৌডল বা চতুর্দোলায় বসিয়ে নদী বা পুকুরে নিয়ে যান। সেখানে প্রত্যেক টুসু দল গান গাইতে টুসুর চৌড়ল বিসর্জন করে থাকেন। টুসু বিসর্জনের পরে মেয়েরা নদী বা পুকুরে স্নান করে নতুন বস্ত্র পরেন। ছেলেরা খড়, কাঠ, পাটকাঠি দিয়ে ম্যাড়াঘর বানিয়ে তাতে আগুন লাগান। এইভাবেই ঐতিহ্য বজায় রেখে ঝাড়খণ্ড ও পুরুলিয়ার অধিকাংশ গ্রামে পুরাতন প্রথা অনুযায়ী টুসু উৎসবে পালিত হয়। ঝাড়খণ্ডের অধিকাংশ গ্রাম ও পশ্চিমবঙ্গের বাঁকুড়া, পুরুলিয়া, বর্ধমান, হুগলি জেলার গ্রামাঞ্চলে টুসু পরব প্রচলিত। বাংলাদেশেও মাহাতো অধুষ্যিত অনেক গ্রামে টুসু উৎসব হয়ে থাকে। বাংলার লোকসঙ্গীত ও সংস্কৃতিতে টুসু গান ও টুসু পরবের বিশেষ স্থান রয়েছে।
দৈহিক গঠন
কুড়মি মাহাতো সম্প্রদায দ্রাবিড় জনগোষ্ঠীর একটা অংশ।
গোষ্ঠী
“কুড়মি মাহাতো” দের মধ্যে প্রায় ১০০-রও বেশি গুসটি বা গোত্র আছে। যেমন: কাটিআর, গুলিয়ার, বাঘবানুয়ার, নাগ, গুলিআর, বঁসরিআর, সাঁখুআর, ডুমরিআর, ছঁচ মুতরুআর, পুনরিয়ার, হিঁদইআর, নাগটুআর, ইত্যাদি।
পোশাক
মাহাতো পুরুষরা ধুতির সাথে গাভিন শার্ট পরতে বেশি পছন্দ করে,তবে এখন তারা লুঙ্গিও পরে। মেয়েরা সাধারণত শাড়ি পরে তবে তাদের শাড়ি পেচিয়ে পরার ধরন আলাদা ধরনের, এটাকে মাহাতোরা 'চিচিং চিংগঘা' বলে থাকে। অলংকার হিসেবে পুরুষরা কানে সোনার এক ধরনের গোলাকৃতির কানাসি পড়ে আর মেয়েরা হাতে পড়ে কাটাবাজু, পায়ে গড়মল, গলায় ধানবিছা, কোমরে ফিতা ও তারাহারা বা তারার মত অলংকার পড়ে। আগের দিনে সব মেয়েরা বিভিন্ন ধরনের সুদৃশ্য স্থায়ী ট্যাঁটু আকঁতো শরীরের বিভিন্ন অংগে।
খাদ্য
মাহাতোদের প্রধান খাদ্য হলো ভাত, রুটি, মাছ। তাছাড়া তারা পাঠার মাংস, খাসির মাংস, ভেড়ার মাংস, হাঁস, মুরগী,শামুকের মাংস ও প্রভৃতি খায়।
সৎকার পদ্ধতি
হটাৎ করে কোন ব্যক্তি মারা গেলে সমাজের সবাইকে মৃত্যা সৎকারের জন্য নিমন্ত্রন করে। সবাই একত্রিত হলে মৃত ব্যক্তিকে ঠাকুর পিড়ার কাছে এনে হাঁড়ে হলুদ দেওয়া হয়। শেষ বিদায় জানানোর জন্য সবাই তার মুখ দর্শন করে এবং সবাই মিলে মৃত দেহকে শ্মশানে নিয়ে যাওয়া হয়। শ্মশানে লাশকে চিতার উপর কাঠ সহ সাজানোর পর মৃত ব্যক্তির পুত্র বা উত্তরাধীকারী মুখাগ্নি করে এবং দাহ কাজ সম্পন্ন হয়। আবার কেউ কেউ মৃতা কে মাটি দিয়ে সৎকার কার্য সম্পন্ন করে। মৃতদেহ সৎকারের পর শ্মশান বন্ধুগণ সহ সবাই পুকুরে গোসল করে, যে যার ঘরে ফেরে 'আগুন কেটে' অর্থাৎ মাটি বাটখোরার মধ্যে আগুন ও সরিষা রেখে বাটখারাটি শরীরের চার পাশে ঘুরিয়ে শরীরকে পবিত্র করে, তারপর সেই বাটখারাটি মাটিতে রেখে তার উপর দিয়ে পার হয় বলে একে 'আগুনকাটা' বলে। মৃত ব্যক্তির পুত্রগণ সাদা সেলাই বিহীন কাপড় পরিধান করে। পিতার বা মাতার মৃত্যুর পর পিতার মঙ্গল কমনায় পুত্ররা বার দিন হবিস পালন করে, এই বার দিন তারা পিতা বা মাতার আত্মার মুক্তির জন্য ঐ এক কাপড় পরিধান করে থাকে অর্থাৎ তারা প্রতিদিন গোসল করার পর রোদে দাড়িয়ে গাঁয়ের কাপড় শুকায়। পবিারের অন্য সকল লোকজন এই বারদিন/দশদিন তেল, হলুদ ছাড়া তরকারী দিয়ে ভাত খায়। মৃত্যুর দিন থেকে তৃতীয় দিনের দিন মৃত ব্যক্তির উদ্দেশে করা হয় 'তিনাকামান/তৈলখইল' অর্থাৎ তিন দিনের নির্ধারিত শ্রাদ্ধ্য। মৃত ব্যক্তিকে যারা শ্মশানে নিয়ে গিয়েছিল বা যারা সাথে শ্মশানে গিয়েছিল তারা সবাই সেদিন আবার পবিত্র হওয়ার উদ্দেশ্যে হাতের নখ, মাথার চুলকাটা, গোফ-দাড়ি পরিষ্কার করে। দশ দিনের দিন করা হয় দশশ্রাদ্ধ, সমাজের সকল মানুষকে ভোজ খাওয়ানো ইত্যাদি কাজ দিনে সম্পন্ন করা হয়। এরপরের দিন থেকে সেলাই বিহীন কাপড় ছেড়ে নতুন কাপড় পরিধান করে এবং স্বাভাবিক জীবন যাপন শুরু করে পিণ্ড দানকারীগণ।
বাসস্থান
মাহাতোরা একত্রে মিলেমিশে থাকতে বেশি ভালোবাসে আর সে জন্যই পূর্ব থেকেই একত্রে বসবাস করে আসছে, গোষ্ঠী ভিত্তিক জীবন যাপন করে আসছে। মাহাতোরা একই গোষ্ঠী ভিত্তিক যে তাদের একজনের কোন অনুষ্ঠান হলে সবাই আমন্ত্রন পাই, পুরা সমাজ একসাথে অনুষ্ঠান পালন করে থাকে, সেটা বিয়ে হোক বা মৃত্যুর অনুষ্ঠান হোক। তারা প্রথমে বিভিন্ন পরিত্যক্ত অঞ্চলে বসবাস শুরু করেছিল, আর তাই যে সকল জমি তারা জঙ্গল সাফ করে তৈরী করে নিজেরা আবাদ করত সেগুলোর কোন দলিল ছিল না বলে স্থানীয় প্রভাবশালী মুসলমানরা তাদের জমি জবর দখল করেছে। মাহাতোদের বেশির ভাগ ঘর বাড়ি মাটির তৈরী এবং পাশাপাশি। ধারণা করা হয় বা এদের মুরব্বীদের কাছে তথ্য পাওয়া যায়, এরা যেখানে বসবাস করছে তা পূর্বে জঙ্গলে পরিপূর্ণ ছিল। তারা যখন এখানে অর্থাৎ সিরাজগঞ্জের রায়গঞ্জ, তাড়াশে বসবাস শুরু করেছিল তখন এদের বাড়ির চারপাশের জঙ্গলে বাঘের মত হিংস্র প্রাণী রাত্রিতে দাপিয়ে বেড়াতো। এদের অনেকে বন্য প্রাণী দ্বারা আক্রান্ত ও আহত হত। তাই তারা যে আদিম অধীবাসীদের মত জীবন ধারণ করেছে তার প্রমাণ মেলে এদের অতীত কথায়। তারা কথা বলত মাহাতো কুড়মালি ভাষায় বলে স্থানীয় মুসলমানরা তাদের সাথে মিশতে চাইতো না। একদিকে ভাষাগত অসুবিধা, অন্যদিকে বন্যপ্রাণীর সাথে যুদ্ধ করে কীভাবে এরা সমাজে নিজেদেরকে খাপ খাইয়ে নিয়েছে তা মনে করলে মন আৎকে উঠতে চায়। এদের বাড়ি মুলত মাটির দেওয়াল দিয়ে তৈরী, উপরে চালা হিসেবে শন, পাট, খড়পাতা দিয়ে তৈরী করা হয়। যারা গরিব তারা বাঁশের কুনচি দিয়ে তৈরী ঘরে বাস করে। ইদানীং ধনী মাহাতোরা চালা হিসেবে টিন ব্যবহার করছে, মাঝে মাঝে ইটের তৈরী বাড়িও নজরে পড়ে। আপনি যদি কোন মাহাতো বাড়িতে বেড়াতে যান। তাহলে তারা আপনাকে সমাদর করে বসার জন্য কাঠের তৈরী পিঁড়ি দিবে অথবা বাঁশ দড়ির তৈরী খাট নতুবা খেজুর পাতার তৈরী শীতলপাটিতে বসতে দিবে, আর পা ধোঁয়ার জন্য এক লটা পানি দিবে।
পেশা
কুড়মি মাহাতোদের প্রধান জীবিকা হলো কৃষিকাজ। পুরুষ ও মহিলা উভয়েই একসাথে মাঠে কাজ করে থাকে। এছাড়াও শ্রমিক হিসাবেও অন্যের জমিতে মজুর খাটে। এটা সত্য যে মাহাতোরাই প্রথম এদেশের ভূমি বাসযোগ্য করেছে, বন জঙ্গল পরিষ্কার করে আবাদি করেছে। অথচ তাঁরাই এখন ভূমিহীন।
শিক্ষা
মাহাতোরা আগে সবাই নিরক্ষর ছিলো। কিন্তু এখন অনেক ছেলে মেয়ে পড়াশোনা করছে। তাদের ছেলেমেয়েরা বেশ মেধাবী কিন্তু অর্থনৈতিক, সামাজিক কারনে পড়াশুনার সুযোগ কম পায়। তাদের মাতৃভাষায় (কুড়মালি) প্রাতিষ্ঠানিক শিক্ষার কোন ব্যবস্থা না থাকায় বাংলা ভাষায় শিখতে প্রথমদিকে বেশ বেগ পেতে হয় মাহাতো ছেলেমেয়েদের। অবশ্য কুড়মালি ভাষায় কোন বর্ণমালা এখনো আবিস্কৃত হয়েছে বলে জানা নাই।
শিল্প ও সাহিত্য
মাহাতো ভাষায় প্রথম উপন্যাস 'কারাম'। মাহাতোদের ভাষা সংস্কৃতি নিয়ে উপন্যাসটি লিখেছেন কুড়মালি ভাষার লেখক ও গবেষক উজ্জল মাহাতো। তিনিই প্রথম কুড়মালি ভাষা ও সাহিত্যকে তার লেখনির মাধ্যমে তুলে ধরার প্রয়াস করেন। মাহাতো জাতিগোষ্ঠির ভাষা ও সংস্কৃতিতে উপন্যাস ‘কারাম’ সুদূরপ্রসারি প্রভাব ফেলে। সেইসাথে কুড়মালি ভাষা ও সংস্কৃতিকে পরিচিতি তথা এক ধাপ এগিয়ে দিতে গুরুত্বপূর্ণ ভূমিকা পালন করে। সম্প্রতি লেখক ও গবেষক উজ্জল মাহাতো’র প্রকাশিত হয় 'কঁআথুয়েঁনঃ মাহাতো ডিকশনারি' নামের কুড়মালি ভাষায় রচিত আরো একটি গ্রন্থ। এই গ্রন্থটি ‘কুড়মালি ভাষার দলিল’ হিসাবে আক্ষা পায়। এই গ্রন্থে সংযুক্ত করা হয় জাতির জনক বঙ্গবন্ধু শেখ মুজিবুর রহমান এর ঐতিহাসিক ৭ই মার্চের ভাষণ। এটি ভিন্ন ভাষায় ১৩ তম এবং ক্ষুদ্র নৃ তাত্ত্বিক ভাষায় প্রথম অনুবাদ সহ বাংলাদেশের জাতীয় সংগীতের কুড়মালি ভাষার অনুবাদ ।
মাহাতো ভাষায় প্রথম নাটক হটংটয়া । নাটকটি রচনা ও পরিচালনা করেন দেবা মাহাতো ও রবীন্দ্র নাথ মাহাতো।
কুড়মালি ভাষায় অনেক ঝুমুর, গান, বিবাহ গীত, বিভিন্ন পরব এর অনেক গীত গেয়েছেন পরেশ মাহাতো। বাংলাদেশে একমাত্র পরেশ মাহাতোই বিভিন্ন অনুষ্ঠানে এই সব পারফর্ম করে থাকেন।
তফসিলি উপজাতিভুক্তির দাবি
<span class="anchor" id="কুড়মি আন্দোলন"> এপ্রিল ২০২৩ থেকে জঙ্গলমহলের কুড়মি সম্প্রদায়কে তফসিলি উপজাতিভুক্ত করার দাবিতে এক আন্দোলন সংঘটিত হয়েছে। সেই উপলক্ষে ৫ এপ্রিল থেকে ৯ এপ্রিল পর্যন্ত কুড়মিরা পুরুলিয়া জেলায় এবং পশ্চিম মেদিনীপুর জেলায় রেল অবরোধ করেছিল
পঞ্চায়েত নির্বাচনের সময়ে কুড়মিরা দেওয়ালে কোনোরকম রাজনৈতিক প্রচার নিষেধ করেছে।
ক্যানন এভি-১
ক্যানন এভি-১ হল একটি ৩৫এমএম একক-লেন্স রিফ্লেক্স বিশিষ্ট ক্যামেরা যার সাথে আছে এফডি লেন্স মাউন্ট, যেটা ক্যানন ইনকরপোরেটেড সূচনা করে ১৯৭৯ সালে। এটি ১৯৭৬ সালের এই-১ মডেলের সাথে সাদৃশ্যপূর্ণ কিন্তু এতে বাড়তি যুক্ত আছে এপারচার প্রাইয়োরিটি অটোএক্সপোজার যেখানে এই-১ মডেলে ছিল শাটার স্পিড প্রাই ক্যাননের। সম্পূর্ণ হস্তচালিত এ ক্সপোজার ক্ষমতা ক্যামেরাটিতে নেই। ক্যাননের বৈশ্বিক বিতরণকারীরা বিশেষ করে আমেরিকায়, এই ক্যামেরাটিকে চেয়েছিল কারণ তখন বাজারে অন্যান্য ব্রান্ডের ক্যামেরাগুলোতে এপারচার প্রাইয়োরিটির সুযোগ ছিল এবং কিছু কিছু ক্রেতা তা পছন্দও করত।  এভি অক্ষরদ্বয় অটোএক্সপোজারের ধরনের সংকেত বহন করে; এভি (এপারচার ভ্যালু) হল এপারচার প্রাইয়োরিটির সাধারণ সংক্ষেপন।
যখন এটি বাজারে আসে, তখন নতুন ঘরানার এফডি ল্যান্সও উন্মুক্ত করা হয়। যাতে তাৎক্ষণিক ল্যান্স লাগানো বা খোলা যেত। একে নতুন এফডি মাউন্ট বলা হত এবং এর ফলে আগের ঘূর্নন পদ্ধতিতে প্যাচ লাগানো ল্যান্সের অবসান করে। এতে সুবিধাও পাওয়া যায় কারণ দুটি হাত ব্যবহার করতে হয় না ল্যান্স খোলা বা লাগানোর জন্য। এই নতুন পদ্ধতিতে ব্যবহারকারীরা একটি লাল বিন্দু বরাবর ল্যান্স বসাত এবং একবার ঘুরিয়ে দিলেই ল্যান্সটি ক্লিক শব্দ করে আটকে যেত। আর খোলার ক্ষেত্রে যেভাবে লাগানো হয়েছে তার উল্টো দিকে ঘোরালেই ল্যান্স খুলে যেত।
এই-১ মডেলের অন্যান্য সব আনুষঙ্গিক জিনিস এভি-১ এ ব্যবহার করা যেত।
শ্রেষ্ঠ খল অভিনয়শিল্পী বিভাগে স্ক্রিন পুরস্কার
শ্রেষ্ঠ খল অভিনয়শিল্পী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ খল চরিত্রে অভিনয়শিল্পীর জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। মিঠুন চক্রবর্তী জল্লাদ (১৯৯৫) চলচ্চিত্রে অভিনয় করে প্রথমবার এই পুরস্কার লাভ করেন। সাম্প্রতিক বিজয়ী রনিত রায় গুড্ডু রঙ্গিলা (২০১৫) চলচ্চিত্রে অভিনয় করে এই পুরস্কার লাভ করেন।
বিজয়ী খল অভিনয়শিল্পী
থাম্ব|120px|ডান|[[মিঠুন চক্রবর্তী জল্লাদ (১৯৯৫) চলচ্চিত্রে অভিনয় করে প্রথমবার এই বিভাগে পুরস্কার লাভ করেন।]] থাম্ব|120px|ডান|[[আশিষ বিদ্যার্থী ইস রাত কী সুবাহ নহি (১৯৯৬) চলচ্চিত্রে অভিনয় করে এই বিভাগে পুরস্কার লাভ করেন।]] থাম্ব|120px|ডান|[[রেখা (অভিনেত্রী)|রেখা খিলাড়িওঁ কা খিলাড়ি (১৯৯৬) চলচ্চিত্রে অভিনয় করে এই বিভাগে পুরস্কার লাভ করেন।]] থাম্ব|120px|ডান|[[প্রিয়াঙ্কা চোপড়া অ্যায়তরাজ (২০০৪) ও সাত খুন মাফ (২০১১) চলচ্চিত্রে অভিনয় করে দুইবার এই বিভাগে পুরস্কার লাভ করেন।]]
হেলিওস্টেট
ডান|থাম্ব| ভিয়েতনামের যন্ত্র নির্মাণকারী একলিং( ১৮৫০) দ্বারা হেলিওস্টেট। হেলিওস্টেট (গ্রিক ভাষায় সূর্যের প্রতিশব্দ, হেলিওস হতে উদ্ভুত) হল এমন একটি যন্ত্র যার মাধ্যমে একটি নির্দিষ্ট লক্ষ্যে সূর্যের আলো প্রতিফলিত করা যায়। আকাশে সূর্যের অবস্থান পরিবর্তনের সাথে সাথে হেলিওস্টেটের অভ্যন্তরে অবস্থিত সমতল প্রতিফলক কাচকে ঘোরানো যায়। লক্ষ্যটি হেলিওস্টেট হতে দূরে অবস্থানরত কোনো বস্তু কিংবা মহাকাশে কোনো নির্দিষ্ট দিক হতে পারে। এটি করার জন্য, আয়নার প্রতিফলক পৃষ্ঠটিকে সমান্তরালে রাখা হয় সূর্যের দিক এবং আয়না থেকে নিরীক্ষিত লক্ষ্যের মধ্যবর্তী কোণের দ্বিখন্ডকের সাথে। হেলিওস্টেটের সাপেক্ষে লক্ষ্যটি প্রায় প্রতিটি ক্ষেত্রে নিশ্চল থাকায় আলো সর্বদা একটি নির্দিষ্ট দিকে প্রতিফলিত হয়। সমসাময়িক সূত্র হেলিওস্টেটা অনুসারে, যেহেতু এটা প্রথমে বলা হয়েছিল, উদ্ভাবিত হয় উইলিয়াম'স গ্র্যাভিসেন্ড (১৬৮৮-১৭৪২) দ্বারা। অন্যান্য প্রতিদ্বন্দী জিওভান্নি অ্যালফানসো বোরেলি (১৬০৮ - ১৬৭৯) এবং ড্যানিয়েল গ্যাব্রিয়েল ফারেনহাইট (১৬৮৬ - ১৭৩৬)।
বর্তমানে অধিকাংশ হেলিওস্টেট ব্যবহার করা হয় দিনের আলো ও কেন্দ্রীভূত সৌরশক্তির মাধ্যমে বিদ্যুৎ উৎপাদনের জন্য। রান্নার কাজে চুলা হিসেবেও হেলিস্টেট ব্যবহৃত হয়। পরীক্ষামূলকভাবে কিছু হেলিওস্টেটকে সৌর টেলিস্কোপে স্থিতিশীল রশ্নি প্রতিফলিত করার কাজেও ব্যবহার করা হয়েছে। লেজার বা বৈদ্যুতিক বাতি প্রচলনের আগে বৈজ্ঞানিক গবেষণায় তীব্র ও স্থিতিশীল আলোক রশ্নি উৎপাদনেও যন্ত্রটি ব্যবহৃত হত।
অধিকাংশ আধুনিক হেলিওস্টেটসমূহ কম্পিউটার নিয়ন্ত্রিত হয়। হেলিওস্ট্যাটের কম্পিউটারে এর অবস্থানের অক্ষাংশ-দ্রাঘিমাংশ এবং সময় ও তারিখ দেয়া থাকে। এর মাধ্যমে জ্যোতির্বিদ্যা বিষয়ক তত্ত্ব (যেমন কম্পাস বেয়ারিং এবং উচ্চতা) ব্যবহার করে প্রতিফলক কাঁচে সূর্যের অবস্থান নির্ণয় করে। এরপর লক্ষ্যবস্তুর অবস্থান প্রদান করলে, হেলিস্টেটের কম্পিউটার সূর্যের অবস্থানের সাপেক্ষে লক্ষ্যের সমদ্বিখণ্ডক কোণ খুঁজে বের করে এবং এর মোটর, অধিকাংশ সময় স্টেপার মোটরে নিয়ন্ত্রন সংকেত পাঠিয়ে হেলিওস্টেটের প্রতিফলক কাঁচকে সূর্যের সাথে লক্ষ্যবস্তুর সাথে সঠিক বিন্যাসে স্থাপন করে। প্রতিফলক কাঁচটিকে এই অবস্থায় রাখার জন্য একাধিকবার উল্লিখিত ধাপগুলো পুনরাবৃত্তি করা হয়।
বড় স্থাপনা যেমন,অনেক আয়নার  সমন্বয়ে গঠিত হেলিওস্টেটের ক্ষেত্রগুলোসহ সৌর-তাপীয় পাওয়ার স্টেশন। সাধারণত,এরকম ক্ষেত্রে সবগুলো আয়না নিয়ন্ত্রিত হয় একটি একক কম্পিউটার দ্বারা।
সেখানে পুরনো ধরনের হেলিওস্টেট আছে যেগুলোতে কম্পিউটার ব্যবহার করা হয় না,যা আংশিক বা সম্পূর্ণভাবে নিয়ন্ত্রিত হয় হাতে বা ঘটিকাযন্ত্রের কল দ্বারা,বা আলো-সেন্সর দ্বারা।এখন এইগুলো বেশ বিরল।
সৌর ট্র্যাকার বা সূর্য-ট্র্যাকার থেকে হেলিওস্টেটের আলাদা করা উচিত যাতে সরাসরি আকাশে সূর্যের দিকে নির্দেশ করে।তবে কিছু পুরনো ধরনের হেলিওস্টেট সোলার ট্র্যাকারকে সংঘবদ্ধ করে,অতিরিক্ত উপাদানের সাথে একসঙ্গে সূর্য-আয়না-লক্ষ্য কোণ দ্বিখন্ডিত করে।
সাইডেরোস্টেড হল একটি অনুরূপ যন্ত্র ,যা সূর্যকে নয় বরং নিমজ্জল তারকাকে অনুসরণ করার জন্য ডিজাইন করা হয়।
ডান|থাম্ব|260x260পিক্সেল|ফ্রান্সের থেমিস পরীক্ষামূলক স্টেশনে একটি হেলিওস্টেট। আয়নাটি অল্টাজিমাউথ পর্বতের উপর ঘুরে। ডান|থাম্ব|260x260পিক্সেল|দুটি সৌর-তাপ বিদ্যুৎ প্রকল্প  ডেগেট,ক্যালিফোর্নিয়ার নিকটে।হেলিওস্টেটগুলোর ক্ষেত্রের মধ্যে অবস্থিত প্রত্যেকটা আয়না প্রতিনিয়ত রিসিভার টাওয়ারের সামনের দিকে আলোকরশ্মি প্রতিফলিত করে। ডান|থাম্ব|260x260পিক্সেল|স্পেনের সিভেলের নিকটে এই ১১ মেগাওয়াট পিএস ১০। ছবিটি যখন তোলা হয় ,বাতাসের ধুলো এই সমকেন্দ্রি আলো তৈরি করে। ডান|থাম্ব|260x260পিক্সেল|ওডেইলোতে ফ্রান্সের পিরেনিস-ওরিয়েন্টেলসের এই সৌরচুল্লির তাপমাত্রা  পর্যন্ত পৌছাতে পারে।
বড়-মাপের প্রকল্প
একটি সৌর-তাপীয় পাওয়ার প্ল্যান্টে(স্পেনের সৌর প্রকল্প বা পিএস ১০ প্ল্যান্টের মত) হেলিওস্টেটের একটি বিশাল ক্ষেত্র  একক সংগ্রাহকের সম্মুখে সূর্যের ক্ষমতাকে  ফোকাস করে একটি মাধ্যমকে(যেমন পানি বা গলিত লবণ) উত্তপ্ত করে।একটি তাপ এক্সচেঞ্জারে মাঝারি ভ্রমণের মাধ্যমে পানিকে উত্তপ্ত করে বাষ্প উৎপাদন করে এবং তারপর স্টিম টারবাইনের মাধ্যমে বিদ্যুৎ উৎপন্ন করে।
একটি ক্ষেত্রের মধ্যে কিছুটা অন্যরকমভাবে  সাজানো হেলিওস্টেটগুলোকে পরীক্ষামূলক সৌরচুল্লি হিসেবে ব্যবহার করা হয়,যেমন ফ্রান্সের ওডেইলোতে একসময় ছিল।হেলিওস্টেটের সবগুলো আয়না একটি বড় প্যারাবলয়ডালের মধ্যে দিয়ে সঠিকভাবে সমান্তরাল আলোকরশ্মি পাঠায় যা তাদেরকে একটি সুনির্দিষ্ট ফোকাস এনে দেয়।সূর্যালোক সমান্তরাল অক্ষ বরাবর প্রতিফলিত হওয়ার জন্য আয়নাগুলোকে প্যারাবলয়েডের অক্ষের খুব কাছাকাছি রাখতে হবে,তাই হেলিওস্টেটগুলোর ক্ষেত্র সংকীর্ণ হতে হবে।একটি বদ্ধ লুপ নিয়ন্ত্রণ সিস্টেম ব্যবহার করা হয়।যদি কোনো হেলিওস্টেট কিছুটাও বেকে যায় সেটা সেন্সর নির্ধারণ করে। যদি এরকম হয়,তাহলে তারা এটা ঠিক করার জন্য সংকেত পাঠায়।
এটা প্রস্তাব করা হয়েছে যে, উৎপন্ন উচ্চ তাপমাত্রা পরিবেশবান্ধবভাবে পানিকে ভেঙ্গে হাইড্রোজেন উৎপাদনে ব্যবহার করা যেতে পারে।
ছোট মাপের প্রকল্প
ছোট হেলিওস্টেটগুলো দিনের আলো এবং গরম করার জন্য ব্যবহার করা হয়।সৌরশক্তিকে কেন্দ্রীভূত করার জন্য একটি একক লক্ষ্যে অনেকগুলো বড় হেলিওস্টেটের পরিবর্তে ,আকারে সাধারণত ১ বা ২ বর্গমিটারের একটি একক হেলিওস্টেট অ-কেন্দ্রীভূত সূর্যালোককে প্রতিফলিত করে একটি উইন্ডো বা স্কাইলাইটের মাধ্যমে।একটি ছোট হেলিওস্টেট, দুই অক্ষের উপর চলে(উপরে/নিচে এবং বামে/ডানে)সূর্যের ধ্রুব গতির ভারসাম্য বজায় রাখার জন্যে।এভাবে,নির্দিষ্ট লক্ষ্যে সূর্যালোক প্রতিফলিত হয়ে থাকে(যেমন-উইন্ডো)।
২০০৯ সালের একটি নিবন্ধে,ব্রুস রোর প্রস্তাব করেন যে,ছোট হেলিওস্টেটগুলো সৌর বিদ্যুৎ টাওয়ার সিস্টেমের মত ব্যবহার করা যেতে পারে।শত শত একর দখল করার পরিবর্তে,একটি অনেক ছোট এলাকা্র মধ্যে সিস্টেমটিকে সেট করা যাবে,যেমন বাণিজ্যিক ভবনগুলোর সমতল ছাদে। এই প্রস্তাবিত সিস্টেমটি ব্যবহার করা হবে সৌরশক্তি দিয়ে  একটি বিল্ডিংকে উত্তপ্ত এবং ঠান্ডা করতে,বা তাপীয় শিল্পে প্রসেসিংয়ের ইনপুট সরবরাহ করতে যেমন খাদ্য প্রক্রিয়াজাতকরণে।
নিয়ম
নিয়ম (সংস্কৃত: नियम) আক্ষরিক অর্থ সদর্থক কর্তব্য বা ক্রিয়া। ভারতীয় ঐতিহ্যগুলিতে, বিশেষ করে যোগশাস্ত্রে, নিয়ম ও তার পরিপূরক যমকে সুস্থ জীবন, আধ্যাত্মিক জ্ঞান ও অস্তিত্বের মুক্ত অবস্থার জন্য ক্রিয়াকলাপ ও অভ্যাসের সুপারিশ করা হয়। হিন্দুধর্মের প্রসঙ্গের উপর নির্ভর করে এটির একাধিক অর্থ আছে। বৌদ্ধধর্মে, এই শব্দটি প্রকৃতির নির্ণয়ের সাথে প্রসারিত, যেমনটি বৌদ্ধ "নিয়ম ধম্ম"-এ আছে।
হিন্দুধর্ম
কর্তব্যসমূহ বিভিন্ন প্রাচীন ও মধ্যযুগীয় হিন্দুধর্মের গ্রন্থে ব্যাপকভাবে আলোচনা করা হয়েছে। এটির যোগ ঘরানায়, তারা অষ্টাঙ্গের প্রথম দুটিতে বর্ণিত হয়। প্রথম অঙ্গটিকে "যম" বলা হয়, যাতে ধার্মিক আত্ম-সংযম (করণীয় নয়) অন্তর্ভুক্ত। দ্বিতীয় অঙ্গটিকে নিয়ম বলা হয় যা ধার্মিক অভ্যাস, আচরণ ও পর্যবেক্ষণকে (করণীয়) অন্তর্ভুক্ত করে।  স্বতঃস্ফূর্ত, আলোকিত, অস্তিত্বের মুক্ত অবস্থা (মোক্ষ) অর্জনের জন্য একজন ব্যক্তির পক্ষে হিন্দুধর্মের এই কর্তব্য ও নৈতিক প্রতিজ্ঞাগুলিকে বিবেচনা করা হয়।
পঞ্চ নিয়ম
পতঞ্জলির যোগসূত্রে, নিয়ম যোগশাস্ত্রের অষ্টাঙ্গের দ্বিতীয় অঙ্গ। সাধনা পদ ৩২ নং শ্লোক, নিয়মকে তালিকাভুক্ত করে:
দশ নিয়ম
হিন্দুধর্মের অন্তর্বর্তী বিভিন্ন ঐতিহ্য ও ঐতিহাসিক বিতর্কের মধ্যে, কিছু গ্রন্থ নিয়মগুলির ভিন্ন ও বিস্তৃত তালিকা প্রস্তাব করে। উদাহরণস্বরূপ, শাণ্ডিল্য ও বরাহ উপনিষদ, হঠযোগ প্রদীপিকা, তিরুমুলার রচিত তিরুমন্তিরামের তৃতীয় পুস্তকের ৫৫২ থেকে ৫৫৭ শ্লোক দশটি নিয়মকে নির্দেশ করে, ইতিবাচক কর্তব্য, অনুকূল আচরণ এবং শৃঙ্খলা অনুসারে । হঠযোগ প্রদীপিকা নিম্নোক্ত সজ্জায় দশটি নিয়মকে তালিকাভুক্ত করে, শ্লোক ১.১৮-এ,
নিয়মের অন্যান্য সংখ্যা
অন্তত পঁয়ষট্টিটি প্রাচীন ও মধ্যযুগের ভারতীয় গ্রন্থগুলি এখনও অবধি জানা যায় যেগুলি নিয়ম ও যম নিয়ে আলোচনা করে। বেশিরভাগই সংস্কৃতে, তবে কিছু হিন্দুদের আঞ্চলিক ভারতীয় ভাষায়। এই গ্রন্থগুলিতে উল্লিখিত নিয়মের সংখ্যা মাত্র এক থেকে এগারো পর্যন্ত, তবে ৫ ও ১০ সর্বাধিক সাধারণ। তালিকাভুক্ত নিয়মের ক্রম, প্রতিটি নিয়মের নাম ও প্রকৃতি এবং সেইসাথে পাঠ্যের মধ্যে আপেক্ষিক জোর পরিবর্তিত হয়। উদাহরণ স্বরূপ, শ্রীপ্রষ্ণ সংহিতা শ্লোক ৩.২২-এ শুধুমাত্র একটি নিয়ম নিয়ে আলোচনা করেছে, এবং সেই নিয়ম হল অহিংস। শিবযোগ দীপিকা, শারদা তিলক, বশিষ্ঠ সংহিতা, যোগ কল্পলতিকা, যাজ্ঞবল্ক্য স্মৃতি এবং আরও অনেকে, প্রত্যেকে দশটি নিয়ম নিয়ে আলোচনা করে। ভাগবত পুরাণ এগারো নিয়মের আলোচনা করেছে, অতিথিদের সদয় আতিথেয়তা সহ, একজনের সর্বোত্তম ক্ষমতা, একটি অতিরিক্ত পুণ্যময় আচরণ হিসাবে। অন্যান্য গ্রন্থগুলি তাদের নিয়মের তালিকায় এক বা একাধিক ভিন্ন ধারণা প্রতিস্থাপন করে। উদাহরণস্বরূপ, মার্কণ্ডেয় পুরাণের ৩৬.১৭ শ্লোকে তালিকাভুক্ত পাঁচটি নিয়মে, শ্লোক ১৭.৩১-এ মাতঙ্গ পরমেশ্বরম এবং শ্লোক ১.৯-এর পাশুপত সূত্র, প্রত্যেকটি নিয়ম হিসাবে অক্রোধ নির্দেশ করে।
অনেক গ্রন্থ পতঞ্জলির পাঁচটি নিয়মের সাথে মেলে। অহিংসা হল সবচেয়ে ব্যাপকভাবে আলোচিত নৈতিক তত্ত্ব, এবং এই গ্রন্থগুলির অধিকাংশের দ্বারা সর্বোচ্চ গুণ হিসাবে হাইলাইট করা হয়েছে।
বৌদ্ধধর্ম
৫ম থেকে ১৩ম শতাব্দীর বৌদ্ধ ভাষ্যতে নিম্নলিখিত গ্রন্থে পঞ্চবিধ নিয়ম, পঞ্চবিধ নিয়ম রয়েছে:
এই সেটের পাঁচটি নিয়ম হল:
এই পাঠ্যগুলিতে পাঁচগুণ নিয়মের দলটি ভাষ্যমূলক আলোচনায় প্রবর্তন করা হয়েছিল যে মহাবিশ্ব অভ্যন্তরীণভাবে নৈতিক ছিল তা বোঝানোর জন্য নয়, কিন্তু একটি তালিকা হিসাবে যা প্যাটিক্কা-সমুপাদের সর্বজনীন সুযোগ প্রদর্শন করে। মূল উদ্দেশ্য ছিল, লেদি সায়াদাউ-এর মতে, কর্মের আইনের প্রচার বা অবনমিত করা নয়, বরং আস্তিকতার দাবির বিকল্প হিসেবে প্রাকৃতিক আইনের সুযোগ দেখানো।
এটি লেদি সায়াদাউ দ্বারা প্রস্তাবিত পদ্ধতির অনুরূপ। পশ্চিমী বৌদ্ধ সংহারক্ষিতা নিয়ম সম্পর্কে মিসেস রিস ডেভিডস পদ্ধতি গ্রহণ করেছেন এবং এটিকে বৌদ্ধধর্মের উপর তাঁর নিজস্ব শিক্ষার গুরুত্বপূর্ণ দিক করেছেন।
পঙ্কজ দত্ত
পঙ্কজ দত্ত (Pankaj Dutta) ( জন্ম- ৭ এপ্রিল, ১৯১৫ - মৃত্যু - ২৭ ফেব্রুয়ারি, ১৯৮৭) একজন খ্যাতনামা চলচ্চিত্র সাংবাদিক  ।
সংক্ষিপ্ত জীবনী
পঙ্কজ দত্তের জন্ম দক্ষিণ ২৪ পরগণা জেলার বোড়ালে। পিতার নাম জ্যোতিষচন্দ্র দত্ত । ১৯৩২ খ্রিস্টাব্দে ম্যাট্রিক পাশ করার আগেই ১৯৩০ খ্রিস্টাব্দে অবনী বসু সম্পাদিত 'চিত্রপঞ্জী' পত্রিকায় চলচ্চিত্র বিষয়ে প্রবন্ধ লেখেন। ১৯৩১ - ৩২ খ্রিস্টাব্দে 'চিত্রলেখা' পত্রিকার সহযোগী সম্পাদক নিযুক্ত হন। ১৯৪১ খ্রিস্টাব্দে আনন্দবাজার পত্রিকাগোষ্ঠীর সঙ্গে যোগ দেন। স্বাধীন প্রতিবেদক হিসাবে 'দেশ' পত্রিকায় 'রঙ্গজগৎ' বিভাগে লিখতেন। এই পত্রিকার 'পাঁচমিশেলি' বিভাগটির সূত্রপাত করেন 'শ্রীপঞ্চক' ছদ্মনামে । ১৯৫৬ খ্রিস্টাব্দে এই বিভাগের ভারপ্রাপ্ত সম্পাদক হন। এই সময় বেনামে 'বেঙ্গল মোশন পিকচার্স জার্নাল' সম্পাদনা এবং 'গ্যালাক্সি' নামে চিত্রতারকাদের বিষয়ে একটি ইংরেজি গ্রন্থ প্রকাশ করেন। চলচ্চিত্র সমালোচনার এক ধারাও প্রবর্তন করেন তিনি 'শৌভিক' ছদ্মনামে । ১৯৪১ - ৪৬ খ্রিস্টাব্দে 'রক্সি' ও 'প্যারাডাইস' সিনেমার ম্যানেজার ও প্রচারসচিব এবং ১৯৪৬ - ৪৮ খ্রিস্টাব্দে ন্যাশনাল সাউন্ড স্টুডিয়োর ম্যানেজার এবং বেঙ্গল জার্নালিস্টস অ্যাসোসিয়েশনের প্রতিষ্ঠাতা সদস্য ছিলেন। ১৯৮৭ খ্রিস্টাব্দে ২৭ শে ফেব্রুয়ারি ৭২ বৎসর বয়সে কলকাতার প্রয়াত হন ।
সুধা শাহ
সুধা শাহ (জন্ম ২২ জুন, ১৯৫৮) হলেন একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি ভারতের ঘরোয়া প্রতিযোগিতায় তামিলনাড়ু এবং দক্ষিণ জোনের প্রতিনিধিত্ব করেছিলেন। তিনি মোট ২১ টি টেস্ট এবং ১৩ টি ওয়ানডে ম্যাচ খেলেছিলেন।
২০১৮ সালের জুনে, তাকে ভারতের ক্রিকেট বোর্ড (বিসিসিআই) তাকে লাইফটাইম অ্যাচিভমেন্ট অ্যাওয়ার্ড দিয়ে ভূষিত করেছিল।
জাজি ময়দান জেলা
জাজি ময়দান জেলা (ځاځي ميدان ولسوالۍ), অথবা জাজি মাইদান অথবা জাদজি ময়দান, আফগানিস্তানের খোস্ত প্রদেশের উত্তর-পূর্ব অংশে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে বাক জেলা, উত্তরে পাক্তিয়া প্রদেশ এবং উত্তর ও পূর্বাঞ্চলে পাকিস্তানের কুরারাম সংস্থার সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ২৩,১৯৭ জন এর মত। জেলাটির কেন্দ্রীয় শহরের নাম হচ্ছে জাজি ময়দান নামক গ্রাম, যেটি জেলার পূর্বাঞ্চলে অবস্থান করছে।
আবদুর রাজ্জাক (চিত্রশিল্পী)
আবদুর রাজ্জাক (১৯৩২ - ২৩ অক্টোবর, ২০০৫) ছিলেন একজন বাংলাদেশী চিত্রশিল্পী ও ভাস্কর। তিনি তৎকালীন ঢাকা আর্ট কলেজের (বর্তমান চারুকলা অনুষদ, ঢাকা বিশ্ববিদ্যালয়) দ্বিতীয় ব্যাচের শিক্ষার্থী। তার নেতৃত্বেই চারুকলা ইনস্টিটিউটে ভাস্কর্য বিভাগ চালু হয়। তার আঁকা উল্লেখযোগ্য শিল্পকর্ম হল 'টেকনাফ', 'সুন্দরবন-১', 'রিভার-১'। তিনি জাগ্রত চৌরঙ্গীর ভাস্কর। চারুকলায় অবদানের জন্য তিনি ১৯৮৯ সালে বাংলাদেশ সরকার প্রদত্ত দ্বিতীয় সর্বোচ্চ বেসামরিক সম্মান একুশে পদকে ভূষিত হন।
শিক্ষা ও গবেষণা
রাজ্জাকের শিক্ষাজীবন শুরু হয় কার্তিকপুরের একটি স্কুলে। পরে তিনি ফরিদপুর জেলা স্কুলে ভর্তি হন। সেখানে কোনো ড্রইং শিক্ষক না থাকায় তার প্রাতিষ্ঠানিকভাবে ছবি আঁকার কোনো চর্চা হয় নি। তিনি তাদের বাড়ির কাছে অবস্থিত কুমোরপাড়ায় নিয়মিত গিয়ে তাদের কাজ দেখতেন এবং পুতুল সংগ্রহ করতেন। ফরিদপুরে থাকাকালীন বিভিন্ন ম্যাগাজিনে প্রকাশিত জয়নুল আবেদীন, আনোয়ারুল হক, শফিকুল আমিনসহ পশ্চিমবঙ্গের বিখ্যাত শিল্পীদের অঙ্কিত ছবি তিনি কেটে রাখতেন। ১৯৪৭ সালে ফরিদপুর জেলা স্কুল থেকে ম্যাট্রিকুলেশন পাস করার পর তিনি খ্রিস্টান স্কুলের একজন শিক্ষকের কাছে কিছুদিন অঙ্কন শিখেন। তার ছবি আঁকার হাতেখড়ি হয় সফট পেইন্টিং দিয়ে। সফট পেইন্টিং হল পিগমেন্ট ঘসে ঘসে যে ছবি আঁকা হয়। ১৯৪৯ সালে ফরিদপুর রাজেন্দ্র কলেজ থেকে দ্বিতীয় বিভাগে উচ্চ মাধ্যমিক পাশ করেন। পরবর্তীতে তিনি ঢাকা আর্ট কলেজে ভর্তি হলে জয়নুল আবেদীনের সংস্পর্শে আসেন। তিনি আর্ট ইনস্টিটিউটের দ্বিতীয় ব্যাচের শিক্ষার্থী। আর্ট ইনস্টিটিউটে তার সহপাঠী ছিলেন শিল্পী রশিদ চৌধুরী, কাইয়ুম চৌধুরী, মুর্তজা বশীর, জুনাবুল ইসলাম, একরামুল হক, ইমদাদ হোসেন প্রমুখ। এদের মধ্যে রশীদ তার পূর্বপরিচিত ছিলেন। আর্ট ইনস্টিটিউটে ভর্তির পর তিনি ছবি আঁকার কৌশলগুলো রপ্ত করেন। তখন স্টিল লাইফ ও ড্রইং বেশি করানো হতো, পাঠ্যসূচিতে তাত্ত্বিক বিষয়গুলো ছিল না। প্রথম বছর থেকেই রাজ্জাক প্রথম হয়েছেন। ১৯৫৪ সালে তিনি প্রথম শ্রেণীতে প্রথম হয়ে স্নাতক ডিগ্রি সম্পন্ন করেন।
স্নাতক ডিগ্রি লাভ করার পর কিছুদিন তিনি ঢাকার সরকারি গবেষণা সংস্থা ম্যালেরিয়া ইনস্টিটিউটে আর্টিস্ট ও মিউজিয়াম কিউরেটর হিসেবে দায়িত্ব পালন করেন। ১৯৫৫ সালে প্রতিযোগিতামূলক ফুলব্রাইট বৃত্তি নিয়ে মার্কিন যুক্তরাষ্ট্রের আইওয়া স্টেট ইউনিভার্সিটিতে স্নাতকোত্তর পর্যায়ে পড়তে যান। ১৯৫৭ সালে তিনি মাস্টার অব ফাইন আর্টস (এমএফএ) ডিগ্রি লাভ করেন। এসময় রাজ্জাক কোর্স ও ষ্টুডিওর কাজের পাশাপাশি একটি থিসিসও লিখেছেন। রাজ্জাক বাংলাদেশীদের মধ্যে বিদেশ থেকে চারুকলায় স্নাতকোত্তর ডিগ্রি অর্জনকারী প্রথম ব্যক্তি।
শাজিয়া খুশক
শাজিয়া খুশক (شازیہ خشک, সিন্ধি: شازيه خشڪ) (জন্ম ১৯৭০ সালের ১৬ই সেপ্টেম্বরে জামশোরো) হলেন একজন পাকিস্তানি প্রাক্তন লোক গায়ক। তাঁর মাতৃভাষা কাশ্মীরী হলেও তিনি সিন্ধি, বেলুচি, সারাইকি, উর্দু, কাশ্মীরি, ব্রাহুই এবং পাঞ্জাবি ভাষায় গান গেয়েছেন। তবে তিনি সিন্ধি এবং বেলুচি এই দুটি বিশিষ্ট ভাষার গায়িকা হিসেবে বেশি জনপ্রিয় হয়েছিলেন।
জীবনী
শাজিয়া খুশকের জন্ম জামশোরোতে। তাঁর বাবার নাম ফারুক আহমেদ মির্জা। তাঁর বাবা শিক্ষা বিভাগের সাথে যুক্ত এবং একটি কলেজে শিক্ষক ছিলেন। শাজিয়া ১৯৯০ সালে সিন্ধু বিশ্ববিদ্যালয় থেকে এমএ পাস করেন এবং সেখানে তিনি সিন্ধু বিশ্ববিদ্যালয়ের অধ্যাপক ওস্তাদ মুহাম্মদ ইব্রাহিম খুশক কে বিয়ে করেন। ছোটবেলা থেকেই তাঁর গানের প্রতি আগ্রহ ছিল। অধ্যয়নের সময়, তিনি সিন্ধু বিশ্ববিদ্যালয়ের সঙ্গীতানুষ্ঠানেও সঙ্গীত পরিবেশন করেছিলেন। আনুষ্ঠানিকভাবে তিনি সুলতানা সিদ্দিকীর প্রযোজনায় ১৯৯২ সালে পাকিস্তান টেলিভিশনে প্রথম সঙ্গীত পরিবেশন করেন। এর পেছনে ছিল তাঁর স্বামীর উৎসাহ। তাঁর সম্পর্কে শাজিয়া বলেন, "আমার স্বামী আমাকে প্রায়ই কণ্ঠের রানী বলে ডাকতেন"।
একই বছর, তিনি শাহ আবদুল লতিফ ভিটাইয়ের বার্ষিক উরসেও সঙ্গীত পরিবেশন করেছিলেন। তাঁকে পাকিস্তান টেলিভিশনে অভিনেত্রী হিসেবে অভিনয়ের প্রস্তাব দেওয়া হয়েছিল কিন্তু তিনি তা প্রত্যাখ্যান করেন।
তিনি সিন্ধি এবং বেলুচি এই দুটি বিশিষ্ট ভাষার গায়িকা হিসেবে জনপ্রিয় হয়েছিলেন। তাঁর প্রথম গান মারা উধেতা পাখিইয়ারা কাদি আও না মারে দেস '' তাঁর নামকে দেশব্যাপী জনপ্রিয় করে তুলেছে।
ঐতিহ্য
শাজিয়া খুশক তাঁর কর্মজীবনে ৫০০টিরও বেশি গান পরিবেশন করেছেন এবং বিশ্বের ৪৫টি দেশে সঙ্গীত পরিবেশন করেছেন। তিনি আমেরিকা, কানাডা, অস্ট্রেলিয়া, জাপান, দুবাই, কাতার, সিঙ্গাপুর, হল্যান্ড, মালদ্বীপ, শ্রীলঙ্কা, ভারত এবং আরও অনেক দেশে গান গেয়েছেন। তাঁর বিখ্যাত গানগুলো হল: মাহি ইয়ার দি ঘরোলি (সচল সরমস্ত), তু দিলরি ইয়ার ধুতারি (তালিব উল মওলা), লাল মেরি পাত, হাসিনা পোপরি (শামশের উল হায়দারি) ঘুম চরখড়ি (শাহ হোসেন মধু লাল) এবং দাম মস্ত কালান্দর। তিনি নিজের বাড়িতে সঙ্গীত গ্রন্থাগার স্থাপন করেছেন যেখানে তিনি বিভিন্ন সঙ্গীতজ্ঞদের অডিও এবং ভিডিও ক্যাসেট স্থাপন করেছেন। অবসর সময়ে তিনি কিছু কবিতাও লেখেন।
করাচিতে ইউএস কনস্যুলেট জেনারেল শাজিয়াকে 'শুভেচ্ছা দূত' হিসেবে নির্বাচিত করেছিলেন। জামশোরোর সিন্ধু বিশ্ববিদ্যালয় তাঁকে 'সুফিবাদ - লোকসংগীত'-এর জন্য একটি সম্মানসূচক ফেলোশিপ প্রদান করে। তিনি উজবেকিস্তান সরকারের কাছ থেকে 'রাষ্ট্রপতি পুরস্কার' পেয়েছেন।
সঙ্গীতজগত ত্যাগ
২০১৯ সালে, শাজিয়া খুশক ঘোষণা করেছেন যে তিনি সঙ্গীত জগত থেকে সরে যাবার সিদ্ধান্ত নিয়েছেন, এবং বাকি জীবন ইসলামের সেবায় নির্বাহ করবেন। শাজিয়া নিজেই একটি সাক্ষাৎকারের সময় ঘোষণা করেছিলেন যে তিনি বিভিন্ন দেশ থেকে গান গাওয়ার জন্য অনেক প্রস্তাব পেয়েছিলেন কিন্তু নিজের ধর্মীয় বাধ্যবাধকতার কারণে তিনি সব প্রত্যাখ্যান করেছিলেন।
গান
তাঁর বিখ্যাত কিছু গান: